[{"text_idx": "#000002", "text": "Purjetamise tutvustus koolides ja lasteaias"}, {"text_idx": "#000003", "text": "Ta\u0308iskasvanute purjetamise algkursus RS Quest paadiga"}, {"text_idx": "#000004", "text": "Kalevi Jahtklubi 75.juubel ja Kalev Vapperi raamatu \u201cMeri meid mo\u0303o\u0303dab\u201d esitlus\nAlustame laste purjetamise algo\u0303ppe gruppide komplekteerimisega!"}, {"text_idx": "#000006", "text": "Alustame laste purjetamise algo\u0303ppe gruppide komplekteerimisega!"}, {"text_idx": "#000008", "text": "Tuuline finish Alexela avamerepurjetamise maailmameistrivo\u0303istlustel to\u0303i Eesti jahtidele kulla ja kaks ho\u0303bedat. Amserv Toyota lu\u0308hirajaso\u0303itude pa\u0308eval purjetati kaks so\u0303itu ja punkt-punkti heitluses selgusid maailma parimad avamerepurjetajad. 6.-14. augustil Tallinnas toimunud Alexela ORC MMil la\u0308ksid kahes suuremas ja kiiremas klassis kullad Saksamaale ja Rumeeniasse. Ko\u0303ige arvukama osavo\u0303tjaskonnaga C-klassis ja\u0308i tiitel ja ho\u0303be Eestisse, samuti kuuluvad eestlastele B klassi ho\u0303bemedalid ja mitmed poodiumikohad mitteprofessionaalide ehk Corinthiani arvestuses."}, {"text_idx": "#000009", "text": "\u201cAlexela ORC avamerepurjetamise MMi ei saa pidada va\u0308hemaks kui ta\u0308ielikuks o\u0303nnestumiseks,\u201d u\u0308tles Offshore Racing Congressi \u2013 ORC president Bruno Finzi MMi vo\u0303o\u0303rustanud Tallinna Olu\u0308mpiapurjespordikeskuse olu\u0308mpiatuleva\u0308ljakul toimunud auhinnatseremoonial, taustal purjetajate ja neid austama tulnud sadade inimeste ro\u0303o\u0303muhu\u0308u\u0308ded ja taas su\u0308u\u0308datud su\u0308mboolne olu\u0308mpiatuli. \u201cSellel na\u0308dalal jagus meile ko\u0303ike: kerget ja tugevat tuult, erinevaid vo\u0303istlusdistantse ja -alasid, karmi vo\u0303istlust, suurepa\u0308raseid purjetajaid, suurepa\u0308raseid korraldajaid ja sponsoreid ning ko\u0303igi kolme klassi vo\u0303istlustulemusi viimasel vo\u0303istluspa\u0308eval \u2013 uute maailmameistrite selgitamiseks poleks saanud midagi paremat soovida.\u201d"}, {"text_idx": "#000014", "text": "A klassis olid kaks vo\u0303istkonda Saksamaalt, Michael Berghorni HALBTROCKEN 4.5 ja Tillmar Hanseni TP 52 OUTSIDER, vo\u0303idelnud terve na\u0308dala ja viigistanud omavahelise punktiskoori enne viimast vo\u0303istluspa\u0308eva. Miski ei olnud kindel enne viimast so\u0303itu. Kogenud OUTSIDERi va\u0308ljavaated olid ko\u0303rged, kuid siis tabas neid ebao\u0303nn: spinnaker kukkus ma\u0308rgivo\u0303tul vette ja seda ei o\u0303nnestunud enam ka\u0308tte saada, samal ajal kui HALBTROCKEN neist mo\u0308o\u0308da kihutas, so\u0303iduvo\u0303idu ja maailmameistri tiitli napsas. OUTSIDER meeskond pa\u0308lvis ho\u0303bemedali ja Jani Lehti GP 42 MERCEDES-BENZ EQ POWER Soomest pronksi. A klassis vo\u0303istles 8 jahti Soomest ja Saksamaalt."}, {"text_idx": "#000015", "text": "\u201cMeie meeskond oli sel na\u0308dalal to\u0303esti vankumatu,\u201d u\u0308tles Berghorn. \u201cTo\u0308o\u0308tasime ko\u0303vasti, pu\u0308u\u0308dsime vigu minimeerida ja eriti ta\u0308na o\u0303ppisime selle paadiga kiiresti allatuult so\u0303itma. See on irooniline, sest eelmised omanikud arvasid, et seda paati ei hinnatud TP-dega vo\u0303rreldes allatuules so\u0303itmisel ko\u0303rgelt, kuid me leiame, et ORC reitingud on selle paadi jaoks u\u0308sna o\u0303iglased. Meil on enamasti amato\u0308o\u0308rmeeskond, seega on eriti ro\u0303o\u0303mustav, et raske to\u0308o\u0308, mida me oleme teinud, saab tasutud kuldmedalitega.\u201d"}, {"text_idx": "#000017", "text": "Nende punktiedu konkurentide ees oli selle MMi ko\u0303ige kaalukam \u2013 6 punkti. Purjetades viimasel vo\u0303istluspa\u0308eval Naissaare la\u0308histel kaks vo\u0303istlusso\u0303itu rahvusvahelise, mitmete olu\u0308mpiama\u0308ngude kogemusega ja otse Tokyost Eestisse lennanud peavo\u0303istlusjuht Athanasios Papantoniou ka\u0308e all, noppis Essentia 44 meeskond mo\u0303lemast so\u0303idust vo\u0303idu."}, {"text_idx": "#000018", "text": "Essentia 44 ma\u0308rkimisva\u0308a\u0308rsete saavutuste ja kogemustega maxi jahtide navigaator Nacho Postigo, selgitas: \u201eTulime ma\u0308rtsis kokku, vo\u0303istlesime ja treenisime Roomas, seeja\u0308rel vo\u0303istlesime Capril ORC Euroopa MV-l, veel mo\u0303ned vo\u0303iduso\u0303idud [Itaalias] ja lisaks vo\u0303istlesime ja tegime ettevalmistusi enne siiatulekut Valencias. Meil o\u0303nnestusid va\u0308ga ha\u0308sti pikad avamereso\u0303idud ja see aitas kindlasti punktiskoorile kaasa. Lu\u0308hirajaso\u0303idud olid rasked, kuid oleme rahul sellega, et vo\u0303itsime ta\u0308na kaks so\u0303itu, mis on kui kirsiks tordil.\u201d"}, {"text_idx": "#000023", "text": "B klassis oli vo\u0303istlustules kokku 34 jahti, kelle hulgas 6 Eestist ja nendest 5 esiku\u0308mnes."}, {"text_idx": "#000024", "text": "C klass, kes heitles otsustavate punktide nimel Tallinna lahel, koges nii esimese so\u0303idu poole pealt katkestamist tuulesuuna tugeva po\u0308o\u0308ramise to\u0303ttu kui ka u\u0308ldist tagasikutset liiga agressiivse la\u0308hte to\u0303ttu. Teise rahvusvahelise peavo\u0303istlusjuht Eckhart Reinke juhtimisel tegutsenud vo\u0303istluskomitee andis endast parima, et C klass saaks peetud kaks vo\u0303istlusso\u0303itu, et tagada maksimaalne vo\u0303imalus punktiskooride parandamiseks otsustavas lahingus."}, {"text_idx": "#000025", "text": "Viimase vo\u0303istluspa\u0308eva alguses oli ko\u0303ikidel esikolmiku jahtidel C klassis vo\u0303imalus MMi tiitlile olemas. Valitseval C-klassi 2019. a maailmameistril, Ott Kikkase meeskonnal jahil Italia 11.98 SUGAR 3 Sandro Montefuscoga roolis oli tiitli vo\u0303itmiseks kindlasti vaja vo\u0303ita mo\u0303lemad so\u0303idud, samas oli vo\u0303idu tagamiseks vajalik ka konkurentide suur kaotus, et suurendada punktivahet. Enne viimast vo\u0303istlusso\u0303itu oli punktiseis va\u0308ga pingeline. Juss Ojala meeskond jahil MATILDA 4 (J-112E) juhtis 11 punktiga, teisel kohal oleval Sugar 3 meeskonnal oli 12 punkti ja Patrik Forsgreni juhtimisel Rootsi jahil TEAM PRO4U First 36.7 mod oli 13 punkti."}, {"text_idx": "#000027", "text": "Vo\u0303rdse arvu, 13 punkti juures oli Matilda 4 meeskonnal esikohti u\u0308ldskooris rohkem ja kuna avamereso\u0303itude tulemused mahaviskamisele ei kuulu, ja\u0308i Sugar 3 meeskonda \u201ekaristama\u201c pikast avamereso\u0303idust saadud neljas koht kaheksa so\u0303iduga seerias. Matilda 4 meeskond noppis kokku neli so\u0303iduvo\u0303itu ja kinnistas sellega endale C klassi maailmameistritiitli, Sugar 3 on ta\u0308navuse MMi ho\u0303be ja rootslaste Team Pro4U pronks."}, {"text_idx": "#000028", "text": "Matilda 4 pardal taktikuna purjetanud maailma tippu kuuluv match race purjetaja Joachim Aschenbrenner Taanist vo\u0303itis Matilda 4 meeskonnas roolimehena purjetades Euroopa meistri tiitli juba aastal 2019 Rootsis. Karlo Hmeljak Horvaatiast vo\u0303istles 2008. a OMil 470 klassis ning 2012. a OMil Laseril."}, {"text_idx": "#000029", "text": "Matilda 4 taktik Karlo Hmeljaki jaoks Horvaatiast, kes alles kaks na\u0308dalat tagasi meeskonnaga liitus, oli muljetavaldav, kui raske to\u0308o\u0308 meeskond selle tulemuse saavutamiseks nii ettevalmistuses kui ka vo\u0303iduso\u0303idus tegid. \u201cSiin Eestis on selle klassi purjetamine olnud sel hooajal va\u0308ga aktiivne ja ma arvan, et see on jo\u0303udnud va\u0308ga ko\u0303rgele tasemele,\u201d u\u0308tles ta. \u201eJa erinevalt one design tu\u0308u\u0308pi jahtidega purjetamisest peame ORC su\u0308steemis vo\u0303isteldes vo\u0303itlema iga sekundi eest terve regati va\u0308ltel, isegi kui oleme juhtimas, sest vo\u0303istleme aja vastu. Arvan, et see sunnib meeskondi terve regati va\u0308ltel igas so\u0303idus maksimaalselt panustama.\u201c"}, {"text_idx": "#000030", "text": "Vo\u0303idus\u030campust nautinud Matilda 4 kapten Juss Ojala oli tulemuse u\u0308le kahtlemata va\u0308ga o\u0303nnelik. \u201cSee oli va\u0308ga pikk to\u0308o\u0308, et siia jo\u0303uda. Meil on va\u0308ga ko\u0303va meeskond ja va\u0308ga hea jaht. Meie meeskonna (Tiim Amserv jahil Grand Soleil 42R) viimane maailmameistritiitel oli amato\u0308o\u0308ride seas aastal 2012 Helsingis toimunud MMilt ja et nu\u0308u\u0308d jo\u0303uda sellele tasemele, kulus u\u0308heksa aastat. See oli suur samm edasi.\u201d"}, {"text_idx": "#000034", "text": "C klassis vo\u0303istles kokku 62 jahti, millest 29 olid Eestist. Kuldlaevastikku, ehk 31 parema jahi hulka pa\u0308a\u0308ses 18 Eesti jahti, kellest 6 finisheerisid esiku\u0308mnes ja ja\u0308rgmised 7 teises ku\u0308mnes."}, {"text_idx": "#000035", "text": "ORC poolt va\u0308ljaantava MMI parima rahvuse karikas Nations Team Trophy la\u0308ks Soome, sest soomlased olid igas vo\u0303istlusklassis esindatud, mida MMil va\u0308ga edukalt esinenud eestlastel ja sakslastel ei olnud."}, {"text_idx": "#000036", "text": "Olu\u0308mpiatuli Pirital on kustunud ja regati lipp langetatud \u2013 nii sportlike saavutuste kui ka korraldusliku poole pealt va\u0308ga edukas ja kordala\u0308inud MM on lo\u0303ppenud ja korraldajad \u2013 Kalevi Jahtklubi, Tallinna Olu\u0308mpiapurjespordikeskus TOP, Pa\u0308rnu Jahtklubi ja Tallinna Jahtklubi teevad suure kummarduse ko\u0303igile purjetajatele, peasponsor Alexelale, ko\u0303igile teistele toetajatele ja vabatahtlikele, ilma kelleta ei oleks saanud tiitlivo\u0303istlus ei sellist kaalu ega ko\u0303rget taset saavutada."}, {"text_idx": "#000038", "text": "Videoproduktsiooni partner Telia ja\u0308a\u0308dvustas su\u0308ndmuse ja to\u0303i iga vo\u0303istluspa\u0308eva kokkuvo\u0303tted Inspira telekanalis vaatajateni ajavahemikus 10.-14. augusti o\u0303htul kell 20. Kokkuvo\u0303tteid saab online\u2019is vaadata ka Postimees.ee kanalil. "}]